ΑΠΟΦΑΣΕΙΣ
Αριθμ.  ΥΠΕΝ/ΔΝΕΠ/114225/4068
Καθορισμός συμπληρωματικών ειδικών όρων,
περιορισμών δόμησης και χρήσης σε ακίνητο
που περιλαμβάνει διατηρητέο οικιστικό σύνολο (κτίρια Ι και ΙΙ) εντός του εγκεκριμένου ρυμο-
τομικού σχεδίου «Γερολιμένα» (Ο.Τ.20) του Δήμου Ανατολικής Μάνης, Περιφερειακής Ενότητας
Λακωνίας.
Ο ΥΦΥΠΟΥΡΓΟΣ
ΠΕΡΙΒΑΛΛΟΝΤΟΣ ΚΑΙ ΕΝΕΡΓΕΙΑΣ
Έχοντας υπόψη:
1. Τις περ.  α και γ της παρ.  3 του άρθρου 6 του
ν. 4067/2012 «Νέος Οικοδομικός Κανονισμός» (Α’ 79).
2. To π.δ. 132/2017 «Οργανισμός Υπουργείου Περιβάλλοντος και Ενέργειας (Υ.Π.ΕΝ.)» (Α’ 160).
3. Το π.δ. 79/2023 «Διορισμός Υπουργών, Αναπληρωτών Υπουργών και Υφυπουργών» (Α’ 131).
4. Την υπ’ αρ. 74103/5569/08.07.2023 κοινή απόφαση
του Πρωθυπουργού και του Υπουργού Περιβάλλοντος
και Ενέργειας «Ανάθεση αρμοδιοτήτων στον Υφυπουργό
Περιβάλλοντος και Ενέργειας, Νικόλαο Ταγαρά» (Β’ 4408).
5. Tην υπό στοιχεία ΥΠΕΝ/ΔΝΕΠ/26117/1367/
21.03.2019 απόφαση του Υπουργού Περιβάλλοντος και
Ενέργειας «Χαρακτηρισμός ως διατηρητέου, οικιστικού
συνόλου (κτίρια Ι και ΙΙ) που βρίσκεται εντός του εγκεκριμένου ρυμοτομικού σχεδίου «Γερολιμένα» του Δήμου
Ανατολικής Μάνης Περιφερειακής Ενότητας Λακωνίας
και καθορισμός ειδικών όρων και περιορισμών δόμησης
σε αυτό» (Δ’ 194).
6. Τα υπό στοιχεία 3/συν.6η/08.04.2022 (Α/Α πράξης:
389813) και 9/συν.1η/24.01.2023 (Α/Α πράξης: 591062)
αποσπάσματα πρακτικών του Συμβουλίου Αρχιτεκτονικής Περιφερειακής Ενότητας Λακωνίας.
7. Το υπ΄αρ. 197152/04.05.2023 (ορθή επανάληψη)
έγγραφο της Εφορείας Αρχαιοτήτων Λακωνίας, του
Υπουργείου Πολιτισμού και Αθλητισμού.
8. Το υπό στοιχεία ΥΠΠΟΑ/340856/28.07.2023 έγγραφο της Υπηρεσίας Νεώτερων Μνημείων και Τεχνικών Έρ-
γων Δυτικής Ελλάδος, Πελοποννήσου και Νοτίου Ιονίου
του Υπουργείου Πολιτισμού και Αθλητισμού.
9. Την από 02.10.2023 αιτιολογική έκθεση της Διεύθυνσης Αρχιτεκτονικής, Οικοδομικών Κανονισμών και
Αδειοδοτήσεων του Υπουργείου Περιβάλλοντος και
Ενέργειας καθώς και το υπό στοιχεία ΥΠΕΝ/ΔΑΟΚΑ/
102655/3410/06.10.2023 έγγραφο της ίδιας υπηρεσίας
προς τον Δήμο Ανατολικής Μάνης, και τους ενδιαφερομένους.
10. Την υπό στοιχεία ΥΠΕΝ/ΔΑΟΚΑ/103137/3424/
09.10.2023 δήλωση των ενδιαφερόμενων, περί αποδοχής της από 02.10.2023 αιτιολογικής έκθεσης.
11. Την υπό στοιχεία 623/συν.13η/16.10.2023 γνωμοδότηση Κεντρικού Συμβουλίου Αρχιτεκτονικής.
12. Το γεγονός ότι η παρούσα απόφαση δεν εμπίπτει
στο πεδίο εφαρμογής του άρθρου 109 του ν. 4622/2019,
καθότι ως πράξη με μικτό χαρακτήρα διαθέτει στοιχεία
εν μέρει ατομικά και εν μέρει κανονιστικά, ο διαχωρισμός
των οποίων δεν είναι δυνατός. [σχετ. η υπ΄αρ. 59/7-2-2020
(ΑΔΑ: Ω5Α146ΜΓΨ7-Δ1Ε) εγκύκλιος του Υπουργού
Επικρατείας «Οδηγίες εφαρμογής του άρθρου 109 του
ν. 4622/2019 (Α’ 133) σχετικά με την αρμοδιότητα των
Προϊσταμένων Γενικών Διευθύνσεων των Υπουργείων
για την τελική υπογραφή ατομικών διοικητικών πράξεων»].
13. Το άρθρο 90 του Κώδικα Νομοθεσίας για την Κυβέρνηση και τα κυβερνητικά όργανα (π.δ. 63/2005, Α’98),
όπως διατηρήθηκε σε ισχύ με την παρ. 22 του άρθρου 119
του ν. 4622/2019 (Α’ 133) και το γεγονός ότι από τις
κανονιστικές διατάξεις της παρούσας απόφασης δεν
προκαλείται δαπάνη σε βάρος του κρατικού προϋπολογισμού και του προϋπολογισμού του οικείου Δήμου,
αποφασίζουμε:
Α. Στο οικιστικό σύνολο (κτίρια Ι και ΙΙ) σε ακίνητο εντός
του ρυμοτομικού σχεδίου «Γερολιμένα» (Ο.Τ.20) του Δήμου Ανατολικής Μάνης Περιφερειακής Ενότητας Λα-
κωνίας, το οποίο έχει χαρακτηρισθεί ως διατηρητέο, με
την υπό στοιχεία ΥΠΕΝ/ΔΝΕΠ/26117/1367/21-03-2019
απόφαση Υπουργού Περιβάλλοντος και Ενέργειας, καθορίζονται συμπληρωματικοί ειδικοί όροι, περιορισμοί δό-
μησης και χρήσης, ειδικότερα δε, επιτρέπονται τα εξής:
1. Η αποκατάσταση του διατηρητέου οικιστικού συνόλου (κτίρια Ι και ΙΙ).
2. Η προσθήκη καθ’ ύψος, στο αρχικό περίγραμμα των
κτιρίων Ι και ΙΙ ορόφου, σοφίτας/παταριού και στέγης.
ΕΦΗΜΕΡΙ∆Α
ΤΗΣ ΚΥΒΕΡΝΗΣΕΩΣ
ΤΗΣ ΕΛΛΗΝΙΚΗΣ ∆ΗΜΟΚΡΑΤΙΑΣ
E
11 Απριλίου 2024
ΤΕΥΧΟΣ  ΤΕΤΑΡΤΟ
Αρ. Φύλλου 227
VARVARA ZACHARAKI
EEST
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
3. Η προσθήκη κατ’ επέκταση στο κτίριο ΙΙ ισόγειου
ημιυπαίθριου χώρου.
4. Η αλλαγή χρήσης σε ενοικιαζόμενα επιπλωμένα
διαμερίσματα.
5. Η προσθήκη κατ’ επέκταση, σε απόσταση, νέου διωρόφου κτιρίου με πατάρι και δώμα, με χρήση ενοικια-
ζόμενων επιπλωμένων διαμερισμάτων.
Β. Όλες οι ανωτέρω επιτρεπόμενες εργασίες πραγματοποιούνται σύμφωνα με την τεχνική- αιτιολογική έκθεση
και αποτυπώνονται στα οκτώ (8) πρωτότυπα διαγράμματα της αρχιτεκτονικής μελέτης [ένα (1) τοπογραφικό διά-
γραμμα και ένα (1) διάγραμμα κάλυψης σε κλίμακα 1:200,
τέσσερα (4) διαγράμματα κατόψεων, ένα (1) διάγραμμα
όψεων και ένα (1) διάγραμμα τομών σε κλίμακα 1:100]
που θεωρήθηκαν από τον Προϊστάμενο της Διεύθυνσης
Τοπογραφικών Εφαρμογών του Υπουργείου Περιβάλλοντος και Ενέργειας και αντίτυπά τους σε φωτοσμίκρυνση
συνδημοσιεύονται με την παρούσα απόφαση.
Γ. Ειδικότερα, όσον αφορά τη διενέργεια των ανωτέρω
επιτρεπόμενων εργασιών, επιβάλλεται η τήρηση των
όρων που τίθενται με το υπ’ αρ. 197152/24.04.2023 έγγραφο της Εφορείας Αρχαιοτήτων Λακωνίας, του Υπουρ-
γείου Πολιτισμού και Αθλητισμού.
Δ. Κατά τα λοιπά εξακολουθούν να ισχύουν τα οριζόμενα στην υπό στοιχεία ΥΠΕΝ/ΔΝΕΠ/26117/1367/
21.03.2019 απόφαση του Υπουργού Περιβάλλοντος και
Ενέργειας, περί χαρακτηρισμού του κτιρίου ως διατηρητέου.
Ε. Η ισχύς της παρούσας απόφασης αρχίζει από τη δημοσίευσή της στην Εφημερίδα της Κυβερνήσεως.
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
ΕΦΗΜΕΡΙ∆Α TΗΣ ΚΥΒΕΡΝΗΣΕΩΣ
Τεύχος Δ’ 227/11.04.2024
Η απόφαση αυτή να δημοσιευθεί στην Εφημερίδα της Κυβερνήσεως.
Αθήνα, 2 Απριλίου 2024
Ο Υφυπουργός
ΝΙΚΟΛΑΟΣ ΤΑΓΑΡΑΣ

[Source: 20240400227.pdf | Tokens: 5643]